Nafissatou Thiam

| Nafissatou Thiam |
| --- | --- |
 Thiam keihäänheitossa vuonna 2013.
Henkilötiedot
Syntynyt: 19. elokuuta 1994 (ikä 30) Belgia
Yleisurheilija
Lempinimi:  Nafi
Pituus:  184 cm
Paino:  69 kg
Laji:  seitsenottelu
Seura:  RFCL
Valmentaja:  Roger Lespagnard
Ennätykset:  7013 pistettä
Aiheesta muualla
nafithiam.com
Timanttiliiga
  [ Muokkaa Wikidatassa ]   
| Mitalit> Maa:   Belgia.Naisten yleisurheilu. Olympialaiset  | Mitalit> Maa:   Belgia.Naisten yleisurheilu. Olympialaiset  | Mitalit> Maa:   Belgia.Naisten yleisurheilu. Olympialaiset  | Maa:   Belgia> Naisten yleisurheilu. |
| --- | --- | --- | --- |
|  Kultaa | Rio de Janeiro 2016 | seitsenottelu |  |
|  Kultaa | Tokio 2020 | seitsenottelu |  |
|  Kultaa | Pariisi 2024 | seitsenottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | seitsenottelu |  |
|  Kultaa | Eugene 2022 | seitsenottelu |  |
|  Hopeaa | Doha 2019 | seitsenottelu |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | seitsenottelu |  |
|  Kultaa | München 2022 | seitsenottelu |  |
|  Kultaa | Rooma 2024 | seitsenottelu |  |
|  Pronssia | Zürich 2014 | seitsenottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Belgrad 2017 | viisiottelu |  |
|  Kultaa | Toruń 2021 | viisiottelu |  |
|  Kultaa | Istanbul 2023 | viisiottelu |  |
|  Hopeaa | Praha 2015 | viisiottelu |  |
Nafissatou "Nafi" Thiam (s. 19. elokuuta 1994 Namur, Belgia) on belgialainen seitsenottelija ja kolminkertainen olympiavoittaja.
Thiam sijoittui neljänneksi Villeneuve d'Ascqin alle 18-vuotiaiden MM-kilpailuissa 2011 ja 14:nneksi alle 20-vuotiaiden MM-kilpailuissa Barcelonassa 2012. Hän oli viisiottelussa kuudes Göteborgin EM-hallikilpailuissa 2013. Hän voitti seitsenottelun alle 20-vuotiaiden Euroopan-mestaruuden Rietissä 2013 pistein 6298. Moskovan MM-kilpailuissa 2013 hän oli neljästoista.
Thiam sijoittui korkeushypyssä kahdeksanneksi Sopotin MM-hallikilpailuissa 2014. Zürichin EM-kilpailuissa 2014 hän sai seitsenottelussa pronssia pistein 6423. Prahan sisäratojen EM-kilpailuissa 2015 Thiam sai viisiottelussa hopeaa ennätyspisteillään 4696. Tallinnan alle 23-vuotiaiden EM-kilpailuissa 2015 hän sai hopeaa korkeushypyssä tuloksella 187. Pekingin MM-kilpailuissa 2015 Thiam sijoittui seitsenottelussa 11:nneksi.
Thiam sijoittui Amsterdamin EM-kilpailuissa korkeushypyssä neljänneksi tuloksella 193. Hän voitti seitsenottelun olympiakultaa Rion olympialaisissa 2016. Pistesaldo 6810 oli hänen uusi henkilökohtainen ennätyksensä, ja samalla myös Belgian ennätys. Thiam kukisti hallitsevan olympiavoittajan Jessica Ennis-Hillin 35 pisteellä. Sisäratojen EM-kilpailuissa Belgradissa 2017 Thiam voitti kultaa viisiottelussa tuloksella 4870.
Toukokuussa 2017 Thiam otteli Götzisissä tuloksen 7013 pistettä, ollen neljäs 7000 pisteen ylittäjä seitsenottelussa. Ottelusarjassaan hän heitti keihäässä Belgian ennätyksen 59,32 m. Lontoon MM-kilpailuissa 2017 hän voitti seitsenottelun kultaa pistein 6784. Hän voitti seitsenottelun Euroopan-mestaruuden Berliinissä 2018 pistein 6816. Dohan MM-kilpailuissa 2019 hän saavutti seitsenottelussa hopeaa pistein 6677. Hän voitti viisiottelun sisäratojen Euroopan-mestaruuden Toruńissa 2021 Belgian ennätyspistein 4904. Tokion olympialaisissa vuonna 2021 Thiam voitti olympiakultaa pistein 6791. Eugenen MM-kilpailuissa 2022 Thiam voitti maailmanmestaruuden pistein 6947. Samana vuonna hän voitti Euroopan-mestaruuden Münchenin EM-kilpailuissa tuloksella 6628.
Istanbulin EM-hallikilpailuissa 2023 Thiam voitti kultaa maailmanennätystuloksella 5055. Hän rikkoi Natalja Dobrynskan entisen ennätyksen 42 pisteellä. Hän voitti seitsenottelun Euroopan-mestaruuden Roomassa 2024 pistein 6848. Pariisin olympialaisissa hän voitti kolmannen olympiakultansa pistein 6880.